CELEX: 32009R0299
Language: mt
Date: 2009-04-08 00:00:00
Title: Regolament tal-Kummissjoni (KE) Nru 299/2009 tat- 8 ta’ April 2009 rigward il-klassifikazzjoni ta’ ċerti oġġetti fin-Nomenklatura Magħquda

9.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 95/37
            
         REGOLAMENT TAL-KUMMISSJONI (KE) Nru 299/2009
   tat-8 ta’ April 2009
   rigward il-klassifikazzjoni ta’ ċerti oġġetti fin-Nomenklatura Magħquda
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness għal dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenaklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet Komunitarji speċifiċi, bil-għan tal-applikazzjoni ta’ tariffi u miżuri oħra relatati ma’ kummerċ tal-oġġetti.
            
         
               (3)
            
            
               Skont dawk ir-regoli ġenerali, il-merkanizja msemmija fil-kolonna 1 tat-tabella mfassla fl-Anness għandha tkun ikklassifikata taħt il-kodiċi NM indikat fil-kolonna 2, għar-raġunijiet imsemmija fil-kolonna 3 ta' dik it-tabella.
            
         
               (4)
            
            
               Huwa xieraq li jkun stiplulat li informazzjoni tariffarja li torbot li tkun inħarġet mill-awtoritajiet doganali tal-Istati Membri rigward il-klassifikazzjoni ta' oġġetti fin-Nomenklatura Magħquda, iżda li mhijiex skont dan ir-Regolament, tista', għal perjodu ta' tliet xhur, tibqa’ tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri pprovduti f'dan ir-Regolament huma konformi mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna 1 tat-tabella stabbilita fl-Anness għandha tkun ikklassifikata fin-Nomenklatura Magħquda taħt il-kodiċi tan-NM indikat fil-kolonna 2 ta' dik it-tabella.
   Artikolu 2
   Informazzjoni tariffarja li torbot, maħruġa mill-awtoritajiet doganali tal-Istati Membri, li mhijiex skont dan ir-Regolament, tista' tibqa’ tkun invokata għall-perjodu ta' tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 8 ta’ April 2009.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7 9 1987, p 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-oġġetti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Sett li għandu jitpoġġa għall-bejgħ bl-imnut f’kaxxa tal-kartun li tikkonsisti fi:
                  
                              —
                           
                           
                              żibeġ varji tal-plastik u biċċiet ta’ ġojjellerija artifiċjali biex jindammu,
                           
                        
                              —
                           
                           
                              roll ta’ ħajt sintetiku,
                           
                        
                              —
                           
                           
                              kubi manjetiċi,
                           
                        
                              —
                           
                           
                              istruzzjonijiet,
                           
                        
                              —
                           
                           
                              u borża tad-drapp li tinqafel b’lazz li jinġibed.
                           
                        Is-sett huwa maħsub għat-tfal biex jagħmlu ġoielli artifiċjali li jistgħu jiġu modifikati bl-użu tal-kubi manjetiċi.
                  Il-borża tista' tintuża biex fiha jinżammu kemm il-biċċiet varju kif ukoll il-ġojjelli ladarba jiġu armati.
               
               
                  9503 00 70 
               
               
                  Il-klassifikazzjoni hija stabbilita mir-Regoli Ġenerali 1 u 6 għall-interpretazzjoni tan-Nomenklatura Magħquda, u l-kliem tal-kodiċijiet tan-NM 9503 00  u 9503 00 70 .
                  Il-mod kif il-prodott huwa ppreżentat u l-valur tal-elementi individwali jindika b’mod ċar li s-sett għandu jintuża bħala ġugarell (ara wkoll in-Noti ta' Spjegazzjoni tal-HS għall-intestatura 9503 , il-paragrafu ta’ qabel tal-aħħar).
                  Klassifikazzjoni bħala ġojjellerija artifiċjali taħt l-intestatura 7117  hija eskluża, minħabba li l-prodott ladarba jkun immuntat għandu d-dehra u l-karatteristiċi ta’ ġugarell.
                  Għalhekk is-sett huwa kklassifikat bħala ġugarelli oħra li jiġu armati f’settijiet jew pakki taħt il-kodiċi NM 9503 00 70 .